Ралф Ротман
Утрешните мъже

Превод от немски: Венцеслав Константинов, —

chitanka.info

Вие, жени, насаме с хладилника,

свързани с парцала за прах,

с един живот без любов,

погрижете се за момчетата,

които скучаят по улиците

и гледат как миете прозорци,

възхищават се тайно на вашите гърди,

на божествените ви бедра —

подарете им усмивка, защото

за вас те бленуват.

Облекчете им летните мъки,

освободете ги от техните кожени якета,

от техните тенекиени думи

и хромирани чувства, покрийте

тръпнещата им голота с целувки.

Бъдете добри към утрешните мъже, мили мои,

задоволете с тях желанията си;

попречете им да станат и те като другите,

жестоки и хладни,

а цъфтящите им жени да униват

насаме с хладилника и парцала за прах,

в един живот без любов.

1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.